Ekki tímabært að greina frá nafni japanska fyrirtækisins
Fulltrúar japansks fyrirtækis, sem heimsóttu Akureyri nýlega til að kanna möguleika á að setja upp verksmiðju í bænum til úrvinnslu á áli, vilja ekki láta uppi hvaða fyrirtæki hér um ræðir. Garðar Ingvarsson, framkvæmdastjóri orkusviðs Fjárfestingastofunnar, sem er til helminga í eigu Landsvirkjunar og iðnaðarráðuneytisins, segir að heimsókn fulltrúanna hingað til lands hafi eingöngu verið til að kanna aðstæður og þeir séu að skoða það sama í mörgum öðrum löndum. Þetta mál sé á algjöru byrjunarstigi og fulltrúum fyrirtækisins finnist ekki tímabært að greint sé frá því hvert fyrirtækið sé.
Garðar segir að vonast sé til að það liggi fyrir næstkomandi vor hvort Ísland verði áfram inni í myndinni hjá hinu japanska fyrirtæki og þá hvort fyrirtækið hafi áfram áhuga á að skoða Ísland sem möguleika. Það sé þó háð því að tímaáætlanir fyrirtækisins standist.
Álið flutt inn og út aftur Hugmynd japanska fyrirtækisins gengur út á, ef af verður, að flytja ál til landsins, vinna það hér og flytja það svo út aftur sem hráefni í rafeindaíhluti. Garðar segir að flytja þurfi álið inn til landsins til þessarar hugsanlegu framleiðslu vegna þess að álið þurfi að vera í öðru formi en framleiðsla Ísals og Norðuráls er.
Fulltrúar japansks fyrirtækis, sem heimsóttu Akureyri nýlega til að kanna möguleika á að setja upp verksmiðju í bænum til úrvinnslu á áli, vilja ekki láta uppi hvaða fyrirtæki hér um ræðir.
Þetta mál sé á algjöru byrjunarstigi.
Vonast sé til að það liggi fyrir næstkomandi vor hvort Ísland verði áfram inni í myndinni hjá hinu japanska fyrirtæki.
Hugmynd japanska fyrirtækisins gengur út á, ef af verður, að flytja ál til landsins, vinna það hér og flytja það svo út aftur sem hráefni í rafeindaíhluti.